2016. gada Rīkojums Nr.

Rīgā (prot. Nr.            . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā.**

**Mērķarhitektūra v3.0**

1. Apstiprināt un iekļaut informācijas un komunikācijas tehnoloģiju mērķarhitektūras versijā 3.0 projekta "Oficiālās statistikas portāls" (turpmāk – OSP projekts) aprakstu (pielikums) ar OSP projekta izmaksām 500 000,00 *euro* apmērā.
2. Centrālajai finanšu un līgumu aģentūrai uzaicināt Centrālo statistikas pārvaldi iesniegt OSP projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros.
3. OSP projektu finansēt 2.2.1.1. pasākuma ietvaros, ja OSP projekta iesniegums atbildīs projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" iekļautajiem nosacījumiem.
4. Noteikt Centrālo statistikas pārvaldi par projekta iesniedzēju, kas ir atbildīgs par OSP projekta īstenošanu un projekta aprakstā plānoto rezultātu (t. sk. finanšu, rezultāta un iznākuma rādītāju) sasniegšanu.
5. Pēc OSP projekta pabeigšanas noteikt projekta rezultātu uzturēšanas izmaksas 133 848 *euro* gadā, no kurām:
	1. 75 530 *euro* tiks segtas no Ekonomikas ministrijas budžeta programmas 24.00.00 “Statistiskās informācijas nodrošināšana” ietvaros pieejamiem līdzekļiem;
	2. 58 318 *euro* ir papildu pieprasāmais finansējums normatīvajos aktos noteiktajā kārtībā.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards

Vīza: valsts sekretāra p.i.,

valsts sekretāra vietniece Elita Turka

19.09.2016. 08:27

291

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

IKT pārvaldības procesu vadītāja

Lelda Kalniņa

67026576

lelda.kalnina@varam.gov.lv